ขอสอบถามหน่อยค่ะ คือประจำเดือนหนูมาวันที่10นิดๆของเดือนตุลาคม แต่หนูมีเพศสัมพันธ์กันแฟนวันที่6แต่แฟนสวมถุงยางตลออดและมี พสพ ไม่นาน แต่แฟนก็ไม่ได้หลั่งด้วยและถุงยางก็ไม่ได้ฉีกขาดอะไร แต่ตอนนี้มีอาการเจ็บนมเหมือนประจำเดือนจะมาแต่จนถึงตอนนี้ประจำเดือนก็ยังไม่มา พอไปซื้อที่ตรวจครรภ์ก็ขึ้นขีดเดียวไม่ได้ท้องอะไร เป็นเพราะความเครียดหรือป่าวทำให้ประจำเดือนมาช้า แต่ตอนนี้ก็กินยาสตรีเร่งให้ประจำเดือนมา อยากทราบว่ามีโอกาสไข่ตกมั้ยรึมีโอกาสท้องมั้ยคะ
สวัสดีค่ะ หากขณะที่มีเพศสัมพันธ์นั้น แฟนสวมถุงยางอนามัยเอาไว้ตลอดเลย ถุงยางไม่รั่ว ไม่ขาด โอกาสตั้งครรภ์มีได้น้อยมากๆ น้อยกว่า 2%ประำจเดือนที่ไม่มาหรือมาช้าเกินกว่า 35 วันนั้น อาจจะมีสาเหตุต่างๆเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลถึงแม้มีโอกาสน้อย ในขั้นแรก ควรจะตรวจให้แน่ใจก่อนว่าไม่ตั้งครรภ์ โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป ไม่ควรซื้อยาสตรีใดๆมาใช้เอง เพราะอาจทำให้อาการเป็นมากขึ้น เพราะไม่ทราบส่วนประกอบที่แน่นอนของยาสตรีว่าจะส่งผลอะไรต่อร่างกายได้บ้าง